IRPC ติดอันดับ DJSI ต่อเนื่องปีที่ 6
IRPC ติดอันดับ DJSI ต่อเนื่องปีที่ 6
17 ก.ย. 2562

บริษัท ไออาร์พีซี จำกัด (มหาชน) หรือ IRPC ได้รับคัดเลือกให้เป็นสมาชิกดัชนีความยั่งยืนดาวโจนส์ (Dow Jones Sustainability Indices: DJSI) ต่อเนื่องเป็นปีที่ 6 ในกลุ่มดัชนีตลาดเกิดใหม่ (Emerging Market Index) ประจำปี 2562 ในกลุ่มอุตสาหกรรม Oil &amp; Gas Refining and Marketing โดยเป็น 1 ใน 20 บริษัทชั้นนำของประเทศไทยที่เป็นสมาชิกดัชนีความยั่งยืนดาวโจนส์ สะท้อนความสามารถในการดำเนินธุรกิจด้วยนโยบายการพัฒนาอย่างยั่งยืน ภายใต้การกำกับดูแลกิจการที่ดี และความมุ่งมั่นในการดำเนินงานที่พัฒนาอย่างต่อเนื่องของทุกหน่วยงานในองค์กร รวมทั้งคำนึงถึงเศรษฐกิจ สังคม และสิ่งแวดล้อม และผู้มีส่วนได้ส่วนเสียของบริษัทให้เติบโตไปพร้อมกัน แสดงถึงศักยภาพและความพร้อมของ IRPC ที่เป็นองค์กรที่ยั่งยืนชั้นนำในระดับโลก